Talentløst blodbad
Vampyrer er mote, og mote genererer penger. 
Det medfører gjerne «lyse» ideer på styrerommene rundt om. 
En av disse har vært å børste støv av, og «oppdatere» (les: fylle på med pupp og gørr) vampyr-undomshiten «Lost Boys» fra 1987. 
Det man får er et sjokkerende talentløst blodbad av en film som svikter på absolutt alle punkter. 
Replikker som «å dø er en del av det å leve» leveres i fullt alvor av når de involverte ikke bruker tiden på lerretet til å slenge dritt til hverandre. 
Fliden som er lagt i ekstramaterialet (musikkvideoer, koreografiguide m.m.) viser at noen faktisk mener alvor her. 
Dét er skremmende det! 

ØYSTEIN DAVID JOHANSEN 
